Diari Oficial de la Generalitat Valenciana


Sumari del DOGV 8897, del 03-09-2020 (2020/6898)

Informació pública de la designació de la condició d'urbanitzador i de l'aprovació del programa d'actuació integrada per al desenvolupament de la UE unitat d'execució «Avinguda de la Marina, 12».
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8897

Data del DOGV
:   03-09-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/6898


Data del document
:   02-07-2020

Organisme emissor
:   Ajuntament de Borriana

Tipus de document
:   Anunci

Descriptors 

:   * Borriana
    * administració local
    * pla d'urbanisme

Informació pública de la designació de la condició d'urbanitzador i de l'aprovació del programa d'actuació integrada per al desenvolupament de la UE unitat d'execució «Avinguda de la Marina, 12». [2020/6898]  
El Ple de l'Ajuntament, en sessió ordinària realitzada el dia 2 de juliol de 2020, ha adoptat acord amb la següent part dispositiva:  
  
«Primer. Designar la condició d'urbanitzador del Programa d'actuació integrada per al desenvolupament de la unitat d'execució denominada Av. la Marina, 12 del Pla general de Borriana en règim de gestió per propietaris a la mercantil Eliseo Pla Ramírez, SL, amb CIF U23984577, domiciliada a l'avinguda de l'Estació, 4, de Villanueva de Castellón (València); significant que l'adquisició de la condició d'urbanitzadora serà sempre al seu risc i ventura i comportarà la transferència del risc operacional inherent a la realització del conjunt d'actuacions que incorpore l'adjudicació, sense perjudici dels supòsits de força major i retaxació de càrregues.  
  
Declarar aprovat el Programa d'actuació integrada per al desenvolupament de la unitat d'execució denominada Av. la Marina, 12 del Pla general de Borriana, en règim d'excepció licitatòria, d'acord amb l'alternativa tècnica presentada en data 30 de setembre de 2019 (RE 3045) comprensiva del pla d'ordenació detallada de l'àmbit d'actuació i el Projecte d'urbanització, que incorpora els corresponents estudis de gestió de residus, geotècnic i de seguretat i salut; i la proposició juridicoeconòmica presentada per ELISEO PLA RAMÍREZ, SL, en data 3 de setembre de 2019 (RE 2755), en la qual s'han corregit els errors detectats en la documentació exposada al públic respecte del càlcul de les càrregues totals d'urbanització i consegüent càlcul del coeficient de bescanvi, que queden definitivament fixats segons annex del present acord.  
  
  
Tercer. Condicionar tant l'aprovació del Programa com la designació de l'urbanitzador al dipòsit de la garantia definitiva que s'expressarà i al fet que se subscriga el conveni urbanístic de programació, en el qual s'hauran d'incloure els següents compromisos per part de l'urbanitzador:  
En relació amb el projecte d'urbanització:  
Amb caràcter previ a l'inici de les obres, el promotor haurà de presentar la planimetria del projecte d'urbanització i un projecte arqueològic que tinga en compte les següents consideracions efectuades per la Conselleria d'Educació, Investigació, Cultura i Esport (RE 14182):  
  
En els vials i rases de qualsevol tipus que afecten el solar, hauran de fer-se sondejos arqueològics manuals de quatre metres quadrats cadascun, separats 10 metres entre si.  
Les construccions com el transformador elèctric requeriran un sondeig arqueològic manual de quatre metres quadrats.  
En les zones en les quals no apareguen restes arqueològiques, les esmentades obres es faran amb seguiment arqueològic.  
En el cas que apareguen restes, s'hauran d'excavar en extensió.  
En les parcel·les pròximes a la necròpoli andalusina, es faran sondejos aleatòriament de quatre metres quadrats cadascun, els sondejos seran manuals i només es podrà emprar maquinària pesant després d'haver confirmat el gruix del nivell de terra vegetal, sempre amb supervisió arqueològica, i sense afectar en cap cas els nivells arqueològics.  
Si apareguera la necròpoli s'haurà d'excavar en extensió.  
Mentre Eliseo Pla Ramírez, SL, no dispose de la classificació requerida per a executar les obres d'urbanització d'acord amb el plec de prescripcions tècniques del projecte d'urbanització (grup G ?vials i pistes-, subgrup 4, categoria 3), l'execució directa de les obres d'urbanització estarà supeditada a l'acreditació de la solvència tècnica i economicofinancera més avall assenyalades, podent així mateix contractar a aquest efecte l'empresari constructor, que així mateix haurà d'estar en disposició d'acreditar aquesta classificació o solvència economicofinancera i tècnica.  
En tot cas, l'urbanitzador gestionarà l'execució de l'obra pública en qualitat de promotor d'aquesta i respondrà del seu pagament i altres obligacions que legalment o contractualment haja assumit davant el contractista.  
Les relacions de l'urbanitzador amb l'empresari constructor o altres empresaris es regiran pels articles 156 i següents de la LOTUP.  
Per a acreditar la solvència tècnica i economicofinancera, s'exigeix la presentació a l'Ajuntament dels següents documents, que podran ser originals o còpies que tinguen caràcter d'autèntiques, d'acord amb la legislació de contractes vigent:  
Solvència econòmica i financera: s'exigeix que el volum de negocis mínim anual, referit al millor exercici dins dels tres últims disponibles en funció de les dates de constitució o d'inici d'activitats de l'empresari, siga igual o superior a 700.000,00 ?.  
Acreditació: comptes anuals aprovats i dipositats en el Registre Mercantil i declaració de l'empresari indicant el volum de negocis global de l'empresa. Els empresaris individuals no inscrits en el Registre Mercantil acreditaran el seu volum anual de negocis mitjançant els seus llibres d'inventaris i comptes anuals legalitzats pel Registre Mercantil.  
  
Solvència tècnica: s'exigeix la presentació d'una relació de les obres executades en el curs dels cinc últims anys, corresponents al mateix tipus o naturalesa al qual correspon l'objecte del contracte actual, avalades per certificats de bona execució, redactats en els termes de l'art. 88.1a LCSP.  
En relació amb la transformació física i jurídica de les finques:  
a) L'urbanitzador recaptarà dels corresponents registres (de la propietat i cadastre) tota la informació de les finques i titulars de drets i deures inclosos en l'actuació, amb vista a depurar les situacions jurídiques de les parcel·les aportades a la reparcel·lació i possibilitar l'emplaçament als propietaris afectats per a la seua participació en el Programa, amb caràcter previ a la redacció del projecte de reparcel·lació.  
  
b) A fi d'assegurar el pagament de les quotes d'urbanització en metàl·lic per part dels propietaris serà aplicable el règim de garanties urbanístiques previst en els articles 150 i 153 LOTUP.  
c) L'urbanitzador presentarà el projecte de reparcel·lació per a la seua aprovació municipal, que descriurà les adjudicacions de les finques de resultat complint els requisits establits en la legislació urbanística i hipotecària per a permetre la inscripció del projecte de reparcel·lació en el resgistre de la propietat. Si formulara una reparcel·lació forçosa, l'urbanitzador haurà d'acreditar de manera fefaent les negociacions realitzades per a aconseguir una reparcel·lació voluntària i les raons de la impossibilitat d'aquesta.  
d) L'urbanitzador comunicarà a aquest Ajuntament en un termini màxim de 15 dies la inscripció del projecte de reparcel·lació en el resgistre de la propietat, adjuntant la corresponent certificació acreditativa d'això.  
e) L'urbanitzador haurà de presentar en les certificacions d'obra el document en el qual es reflectisca la quantia per la qual es passa la certificació i percentatge d'obra executat respecte al total d'aquesta, signada per l'urbanitzador, empresa constructora i director/s de l'obra.  
  
Les liquidacions de les quotes d'urbanització dirigides als propietaris hauran de reunir els següents requisits formals:  
Individualització de les quantitats corresponents a cada destinatari per parcel·la en l'àmbit.  
Hauran de preveure de manera desglossada la base imposable de cada quota respecte de l'impost o impostos que, si escau, es reporten.  
  
Hauran d'establir els terminis i revestiran les garanties legals exigibles per als actes de recaptació tributària en període voluntari.  
Adjuntaran el text íntegre de la resolució administrativa aprovatòria de la certificació d'obres i de l'autorització del cobrament de la quota.  
  
f) L'urbanitzador estarà obligat a cancel·lar, amb càrrec a les seues despeses generals, les afeccions registrals de les parcel·les adjudicades al pagament de les quotes d'urbanització en metàl·lic, una vegada que s'hagen entregat les obres d'urbanització a l'Administració i el propietari haja satisfet els pagaments corresponents.  
g) L'urbanitzador haurà de disposar d'una adreça electrònica per a l'avís de qualsevol notificació del procediment.  
L'incompliment greu de les obligacions exposades serà causa de remoció de l'urbanitzador de les seues funcions, amb les conseqüències objectives previstes en l'article 165 LOTUP.  
En relació amb el compliment del contracte per l'urbanitzador i recepció de les obres:  
A la vista dels informes de les companyies subministradores, s'adverteix que l'Ajuntament no admetrà supòsits de retaxació de càrregues basats en eventuals mancances o omissions de les xarxes de serveis previstos respecte a les que definitivament s'implanten i justifiquen en el projecte.  
A l'empara de les previsions de despeses generals de contracta i dels costos indirectes inherents a les partides o unitats d'obra del projecte, l'Ajuntament designarà la corresponent assistència tècnica a la direcció de les obres, amb la finalitat de garantir el correcte compliment de les condicions de la seua execució. Aquesta assistència tècnica serà seleccionada per aquesta administració, a proposta de l'urbanitzador, sent el seu cost per compte d'aquest últim, segons el procediment que oportunament s'establisca. El concurs d'aquesta assistència tècnica serà efectiu a partir de l'acta de comprovació del replanteig.  
El contracte s'entendrà complit amb motiu de l'adequada execució de la totalitat de les prestacions incloses en aquest i s'extingirà una vegada l'Ajuntament haja aprovat el compte de liquidació definitiva del projecte de reparcel·lació de l'àmbit del Programa d'actuació integrada i l'urbanitzador haja acreditat, per a aquells propietaris que hagen complit la seua obligació de pagament de les quotes d'urbanització, haver cancel·lat les afeccions registrals de les seues parcel·les adjudicades.  
  
Una vegada finalitzades les obres d'urbanització, l'urbanitzador realitzarà oferiment formal a l'Ajuntament de la recepció de les obres d'urbanització, prèvia remissió per l'urbanitzador de totes les certificacions d'obres, les factures emeses per l'empresari constructor, si escau, i la documentació que justifique el pagament efectiu de les obres.  
  
En tot cas, la recepció de les obres exigirà un acte formal i positiu dins del termini regulat en la legislació de contractació pública. A l'acte de recepció assistiran, en tot cas, un facultatiu designat per l'Ajuntament, el facultatiu encarregat de la direcció de les obres, l'urbanitzador i el contractista, tots dos assistits, si ho estimen oportú, per un facultatiu.  
  
La documentació mínima que l'urbanitzador ha d'aportar quan sol·licite la recepció de les obres d'urbanització serà la següent:  
Certificat final d'obra subscrit per la direcció facultativa, juntament amb pressupost i plànols finals d'obra en paper i suport digital (en obert).  
Informes de conformitat de les instal·lacions per part de les diferents companyies subministradores (telefonia, subministrament d'energia elèctrica/gas, aigua potable?).  
Informes de prova i posada en marxa de les instal·lacions de bombament, fonts, enllumenat, impulsions i altres equips elèctrics, mecànics o hidràulics que continga l'obra, i el manteniment dels quals competisca a l'Ajuntament o a alguna contracta municipal; acompanyant els documents necessaris, degudament diligenciats pels organismes competents, per a la contractació dels serveis corresponents amb les companyies subministradores.  
Informe final de l'assistència tècnica, que inclourà l'informe d'inspecció de canalitzacions (proves de càrrega i de pressió, càmera TV en clavegueram) i el d'assajos i control de qualitat de l'obra; i que dictamine, entre altres consideracions, sobre l'adequació i idoneïtat de les obres.  
Acreditació de la materialització física sobre el terreny de les parcel·les resultants, marcant la seua partió definitiva mitjançant les corresponents fites i marques, acompanyat de plànol parcel·lari definitiu i comprovat després de l'execució de les obres d'urbanització, en paper i format dwg.  
En relació amb les prerrogatives de l'ajuntament (en referència als articles 116 i 134 de la LOTUP):  
L'Ajuntament té totes les prerrogatives que, en general, reconeix la legislació de contractes del sector públic, entre aquestes, les d'interpretar el contracte actual administratiu especial, resoldre els dubtes que oferisca el seu compliment, modificar els termes de l'adjudicació per causes imprevistes que siguen d'interés públic, acordar la seua resolució i determinar els efectes d'aquesta, de conformitat amb les causes, procediment i efectes establits en la LOTUP.  
Les funcions d'autoritat que corresponen a aquest Ajuntament com a administració actuant són indelegables. L'exercici de potestats que tinguen incidència o puguen limitar els drets dels propietaris del sòl només podrà ser exercit per l'Administració i en cap cas per l'urbanitzador, que ha de requerir d'aquella l'adopció de les decisions administratives que siguen procedents.  
El que s'ha assenyalat no exclou que els requeriments i notificacions degudament efectuats per l'urbanitzador als propietaris, d'acord amb el que s'estipula en l'article 116.3 LOTUP, produïsquen els efectes expressament previstos per la normativa vigent.  
Quart. Citar a termini la mercantil Eliseo Pla Ramírez, SL, perquè, en el termini de 30 dies comptadors des del següent al de la notificació del present acord, subscriga el conveni urbanístic de programació, significant que en aquell moment haurà d'estar dipositada en la Tresoreria Municipal la garantia definitiva per import de 12.496,44 ?, equivalent al 2 % de les càrregues del Programa aprovat (624.821,88 ?), IVA no inclòs.  
Si la mercantil Eliseo Pla Ramírez, SL, desatén la citació a termini, caducarà el seu dret, amb finalització del procediment per desistiment.  
  
Cinqué. Una vegada subscrit el conveni urbanístic de programació, ordenar la inscripció del Programa d'actuació integrada de la unitat d'execució Av. la Marina, 12 del Pla general en el Registre de Programes d'Actuació, així com la publicació de la resolució aprovatòria i del conveni de programació en el Diari Oficial de la Generalitat Valenciana i en el Butlletí Oficial de la Província, amb expressió del número de registre i data d'inscripció en el Registre de Programes d'Actuació.  
  
Sisé. Donar trasllat del present acord al servei territorial de Castelló de la Conselleria d'Educació, Cultura i Esport, als Serveis Tècnics municipals, a la Intervenció i a Tresoreria municipals.  
Seté. Notificar a les persones interessades significant que, contra el present acord, que posa fi a la via administrativa, podran interposar en el termini d'un mes recurs potestatiu de reposició davant l'òrgan que el dicta o, en el termini de dos mesos, recurs contenciós administratiu davant el jutjat d'aquesta jurisdicció de Castelló de la Plana, de conformitat amb el que es disposa en l'art. 124.9 de la LOTUP i en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i art. 8 de la Llei 29/1998, de 13 de juliol, reguladora de la jurisdicció contenciosa administrativa. Això sense perjudici que puguen utilitzar altres recursos si ho estimaren oportú.»  
El Programa d'actuació integrada per al desenvolupament de la unitat d'execució denominada Av. la Marina, 12 del Pla general de Borriana s'ha inscrit en data 25 d'agost de 2020 en la Secció Primera del Registre de Programes d'Actuació Municipal, amb el núm. 2.  
  
Borriana, 26 d'agost de 2020.- La alcaldesa: M Josep Safont Melchor.  
  
  
ANNEX:  
Conveni urbanístic per a l'execució del PAI Av. La Marina, núm. 12   
de sòl urbà residencial, Borriana  
  
1. Objecte  
2. Marc normatiu contractual  
3. Compromisos de l'urbanitzador respecte dels objectius bàsics del programa  
4. Contractació i execució d'obres i serveis  
5. Finançament de les obres d'urbanització i projectes  
6. Cessió de sòls dotacionals  
7. Terminis, suspensió i pròrroga  
7.1. Terminis corresponents a les fases de tramitació dels documents urbanístics  
7.2. Suspensió del programa  
7.3. Termini d'execució i finalització del programa  
7.4. Pròrrogues  
8. Còmput de terminis i desenvolupament anticipat de les actuacions  
9. Relacions entre l'urbanitzador i els propietaris afectats  
9.1. Retribució a l'urbanitzador  
9.2. Manera de materialitzar la retribució a l'urbanitzador  
9.3. Relacions entre l'urbanitzador i els propietaris  
10. Càrregues d'urbanització  
11. Actualització de la retribució  
12. Causes objectives de retaxació de càrregues. procediment i efectes de la retaxació de càrregues  
13. Documentació que ha de presentar l'urbanitzador en cada certificació ordinària de càrregues d'urbanització per repercutir en els propietaris afectats  
14. Garanties oferides per l'urbanitzador  
14.1. Garantia d'execució  
14.2. Garantia d'aportació a favor del propietari  
15. Altres drets i deures de l'urbanitzador  
15.1. Facultats de l'urbanitzador  
15.2. Responsabilitat de l'urbanitzador  
15.3. Altres drets i deures de l'urbanitzador  
16. Penalitats per incompliment  
16.1. Penalitats per incompliment  
16.2. Resolució de l'adjudicació  
a) Procediment  
b) Efectes  
c) Compensació als propietaris en supòsits de resolució del contracte entre l'Administració i l'urbanitzador  
17. Modificacions del programa per decisió de l'Administració  
17.1. Revocació del programa o suspensió  
17.2. Canvis introduïts per l'administració  
18. Conservació i recepció de les obres d'urbanització  
19. Simultaneïtat d'obres d'edificació i urbanització  
20. Interpretació de les clàusules d'aquest contracte  
21. Condicionants requerits en virtut de l'acord plenari de l'Ajuntament de Borriana, adoptats en sessió ordinària de 02.07.2020  
  
a. En relació amb el projecte d'urbanització:  
b. En relació amb la transformació física i jurídica de les finques  
c. En relació amb el compliment del contracte per l'urbanitzador i recepció de les obres  
d. En relació amb les prerrogatives de l'ajuntament (en referència als articles 116 i 134 de la LOTUP)  
e. Annex-PJE aprovat 02.07.2020  
  
REUNITS  
D'una part, Maria José Safont Melchor, alcaldessa presidenta de l'Ajuntament de Borriana, amb les competències que li assignen la Llei 7/1985, de 2 d'abril, reguladora de les bases del règim local; la Llei 1/2019, de 5 de febrer, de la Generalitat, de modificació de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana (d'ara en avant, la LOTUP vigent), i la Llei 9/2017, de 8 de novembre, de contractes del sector públic, per la qual es transposen a l'ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014, així com en virtut de les facultats assignades pel Ple de l'Ajuntament.  
Eliseo Pla Caldés,  
  
Intervenen  
Maria José Safont Melchor, en la seua qualitat d'alcaldessa presidenta de l'Ajuntament de Borriana, en representació d'aquest. Es troba assistida, en aquest acte, per Iluminada M. Blay Fomás, en la seua qualitat de secretària general de l'esmentat Ajuntament, la qual dona fe del present acte.  
Eliseo Pla Caldés, en qualitat d'apoderat, facultat mitjançant escriptura autoritzada pel notari de Xàtiva. Luis Miguel Delgado Tezanos, el dia 03.03.2006, amb el núm. 545 del seu protocol, de la mercantil Eliseo Pla Ramírez, SL, amb NIF B16837711 i domicili a l'avinguda de l'Estació, núm. 4, Villanueva de Castellón, València (46614).  
El seu objecte social és l'adquisició de terrenys, la seua urbanització, edificació i venda.  
L'esmentada empresa va ser constituïda en virtut de l'escriptura pública autoritzada pel notari de València Ramón Fraguas Masip, el dia 30 de desembre de 1985, núm. 2797 del seu protocol. Consta degudament inscrita en el Registre Mercantil de València, en el tom 1731 general, 582 de la secció 4a del Llibre de societats, foli 137, full núm. 10415, inscripció 1a.  
Els seus estatuts van ser adaptats a la Llei 19/1989, de 25 de juliol, i posteriorment adaptats a la vigent Llei de 23 de març de 1995; circumstàncies que estan degudament inscrites en el Registre Mercantil.  
  
Manifesten  
I. Que, a l'empara de l'article 121.1 de la vigent LOTUP, Eliseo Pla Caldés, en la representació que exerceix, va presentar en data 08.02.2019 (registre entrada núm. 1807), davant l'Ajuntament de Borriana, la consulta urbanística prèvia per al desenvolupament urbanístic de l'Av. de la Marina, núm. 12, d'aquest municipi, en règim de gestió per propietaris (a l'empara de l'art. 114 de la LOTUP).  
II. Que, en data 06.03.2019, es va dictar el Decret de l'Alcaldia 2019/0852, pel qual s'acorda admetre a tràmit la iniciativa per al desenvolupament de l'Av. la Marina, núm. 12 de Borriana, en règim de gestió per propietaris, sol·licitada per la mercantil Eliseo Pla Ramírez, SL.  
  
III. Que, dins del termini atorgat (3 mesos), el promotor ha presentat el Programa d'actuació integrada (d'ara en avant, PAI), per al desenvolupament, gestió i transformació de l'Av. de la Marina, núm. 12 de Borriana, de sòl urbà residencial/terciari, de Borriana.  
Aquesta proposta la formen, tal com disposa l'article 111 de la vigent LOTUP, els següents documents urbanístics:  
Alternativa tècnica del Programa d'actuació integrada composta per:  
Memòria  
Projecte d'urbanització  
Proposició juridicoeconòmica  
Memòria  
Conveni urbanístic  
IV. El sistema de gestió urbanístic és de propietaris, amb excepció licitatòria, establit i regulat pels articles 113, 114 i 118 de la vigent LOTUP, en ésser la promotora titular del 93,12 % dels sòls privats integrants de l'àmbit de la present actuació.  
V. Que, en data 02.07.2020, el Ple de l'Ajuntament de Borriana, en sessió ordinària, va acordar l'aprovació del pai de la UE la Marina, 12, de l'esmentada població, així com, adjudicar la condició d'urbanitzador a la mercantil Eliseo Pla Ramírez, SL (exp. 1486/2019).  
Que, per al desenvolupament i execució d'aquesta actuació i règim, les parts intervinents sotmeten aquesta a les previsions d'aquest Conveni d'urbanització i a les següents  
  
Estipulacions  
  
1. Objecte  
El present Conveni urbanístic té per objecte regular les relacions i compromisos recíprocs que contrauen les parts que el subscriuen en el desenvolupament urbanístic de l'Av. la Marina, núm. 12 de Borriana, a la qual fa referència.  
  
2. Marc normatiu contractual de la relació  
El contracte per al desenvolupament i execució del Programa d'actuació integrada té naturalesa administrativa especial i es regirà per les disposicions contingudes en la vigent LOTUP.  
Quant a aquest conveni, resulta concretament d'aplicació l'article 111 de la vigent LOTUP.  
Amb caràcter supletori, s'aplicaran les disposicions contingudes en la Llei 9/2017, de 8 de novembre, de contractes del sector públic, per la qual es transposen a l'ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014.  
  
3. Compromisos de l'urbanitzador respecte dels objectius bàsics del programa  
L'urbanitzador es comprometrà al compliment dels objectius legals fixats en l'article 110 de la LOTUP, referits al Programa d'actuació integrada de l'Av. de la Marina, núm. 12 de Borriana.  
I, concretament, assumirà els següents deures estipulats, amb caràcter essencial:  
I. Gestionar la transformació física i jurídica de les finques afectades pel Programa. En aquest sentit l'urbanitzador complirà les funcions que li atribueix l'art. 112 de la LOTUP.  
II. Urbanitzar completament l'àmbit del Programa, realitzant les obres públiques addicionals que siguen necessàries, amb subjecció a les previsions temporals i econòmiques del Programa.  
III. Executar les obres de connexió i integració adequada de la urbanització amb la xarxa viària i de mobilitat, i amb les xarxes d'infraestructures, d'energia, de comunicacions i de serveis públics existents, executant el Projecte d'urbanització que aprove l'Ajuntament, com a part integrant de l'Alternativa tècnica, amb les qualitats, condicions i característiques en aquest recollides.  
IV. Suplementar les infraestructures i espais públics o reserves dotacionals en el que siga necessari per a no minvar ni desequilibrar els nivells de qualitat, quantitat o capacitat de servei existents i exigibles reglamentàriament.  
V. Obtindre, per a la seua cessió gratuïta a favor d'aquest Ajuntament, el sòls dotacionals públics de l'àmbit de l'actuació.  
VI. Cedir a favor de l'Ajuntament, lliures de càrregues d'urbanització, el cinc per cent de l'aprofitament tipus de l'àrea de repartiment de la unitat d'execució. Aquest aprofitament podrà substituir-se amb una compensació econòmica de valor equivalent quantificada sobre la base d'un estudi de mercat actualitzat (art. 77.2.d LOTUP).  
VII. Ordenar el repartiment equitatiu de les càrregues i beneficis.  
  
4. Contractació i execució d'obres i serveis  
Tal com disposa l'art. 115.c de la LOTUP, l'urbanitzador, per a l'execució directa de les obres d'urbanització, disposarà de la classificació de contractista, regulada en la legislació de contractes del sector públic.  
L'urbanitzador acreditarà aquesta classificació a l'Ajuntament de Borriana en el moment previ a la signatura del Conveni urbanístic.  
De conformitat amb el que s'estableix en l'article 156 de la vigent LOTUP, a l'urbanitzador correspon, si escau, la selecció de l'empresari constructor, responsable d'executar les obres i instal·lacions definides en el Projecte d'urbanització aprovat per l'Administració i les que en el seu desenvolupament pogueren aprovar-se. No obstant això, aquest procediment de selecció de l'empresari resultarà innecessari en ésser els promotors titulars de més del 60 % del sòl lucratiu de l'àmbit objecte de desenvolupament.  
  
5. Finançament de les obres d'urbanització i projectes  
El finançament de les obres d'urbanització derivades de l'Av. la Marina, núm. 12 de Borriana, previst en el Projecte d'urbanització que aprove l'Ajuntament i altres despeses que formen les càrregues d'urbanització, correspon a l'urbanitzador, en els termes i condicions fixats en l'Alternativa tècnica i Proposició juridicoeconòmica d'aquest PAI; havent de comptar amb els recursos necessaris per a atendre degudament tals obres.  
  
6. Cessió de sòls dotacionals  
La cessió de sòl dotacional s'efectuarà a l'Administració local en ocasió de l'aprovació i inscripció registral del Projecte de reparcel·lació aprovat en ocasió de la prèvia aprovació del PAI.  
I, finalitzada l'obra d'urbanització, a aquests sòls ja cedits s'incorporarà la d'aquelles instal·lacions i obres que sobre aquests s'executen de conformitat amb el Projecte d'urbanització d'aquest Programa.  
  
7. Terminis, suspensió i pròrroga  
Terminis corresponents a les fases de tramitació dels documents urbanístics  
En el termini d'UN MES, comptador des que adquirisca fermesa administrativa l'acord d'aprovació del present PAI i Projecte d'urbanització i l'adjudicació de la condició d'agent urbanitzador, la mercantil Eliseo Pla Ramírez, SL, remetrà als restants propietaris, afectats pel present àmbit, la notificació de l'emplaçament per a la seua participació en el programa, amb els continguts determinats per l'article 141 de la vigent LOTUP.  
En el termini de DOS MESOS, comptadors des de la finalització del termini establit en l'article 142 de la LOTUP, per tal que els propietaris formalitzen la seua adhesió al Programa d'actuació integrada, l'agent urbanitzador presentarà el Projecte de reparcel·lació.  
Suspensió del Programa  
El còmput dels terminis quedarà suspés des del moment en què, per causes alienes i insuperables a la voluntat de l'urbanitzador, siga temporalment impossible la iniciació, prossecució o conclusió de les actuacions jurídiques o materials programades. S'entenen expressament compreses entre les causes abans esmentades:  
- les resolucions administratives o judicials que ordenen la paralització d'obres o la paralització o suspensió d'actuacions administratives,  
  
- les causes de força major (catàstrofes naturals, vagues laborals que afecten el sector de la construcció, inundacions, condicions meteorològiques adverses i persistents que paralitzen les obres)  
- i altres circumstàncies anàlogues.  
Així mateix, serà causa de suspensió del còmput del termini, mitjançant resolució municipal, qualsevol dilació, respecte als terminis legalment establits, de la qual siguen responsables les companyies subministradores, l'administració actuant o qualsevol altre organisme administratiu, en la incoació, tràmit o resolució dels procediments administratius que els corresponga instruir per al millor desenvolupament de l'actuació programada.  
  
Termini d'execució i finalització del Programa  
A) termini d'execució del PAI  
L'inici de les obres d'urbanització es durà a terme en el termini màxim d'UN MES, comptador des de la inscripció del Projecte de reparcel·lació en el resgistre de la propietat, per motius de seguretat jurídica; sense perjudici de la possibilitat d'ocupació de les finques, segons el que es disposa en l'art. 93.2. de la LOTUP.  
L'inici de la urbanitzadora s'acreditarà mitjançant acta de replanteig subscrita per la direcció facultativa i un tècnic municipal.  
El termini d'execució de les obres d'urbanització es fixa en el termini màxim de TRES MESOS des del seu inici, sent aquest termini sensiblement inferior al de 5 anys, que com a màxim fixa l'article 109.5 de la vigent LOTUP.  
B) finalització del PAI  
1. D'acord amb el que es disposa en l'art. 160 de la LOTUP, el PAI conclourà amb la recepció o posada en servei de les obres d'urbanització. Les obres d'urbanització públiques seran rebudes per acte exprés de l'Ajuntament de Borriana, en el termini de tres mesos des del seu oferiment formal.  
No obstant això, transcorreguts tres mesos des de l'oferiment sense que hi haja resolució expressa de l'administració, les obres s'entendran rebudes. També s'entendran rebudes des que queden obertes a l'ús públic. Des de la recepció expressa o des que queden obertes a l'ús públic, quedaran en període de garantia durant dotze mesos, en els quals l'urbanitzador respondrà dels defectes constructius que es manifesten. Finalitzat aquest període, serà procedent la devolució de les garanties de promoció del Programa d'actuació integrada.  
2. Serà possible la recepció parcial de les obres d'urbanització per fases de funcionalitat autònoma.  
3. La recepció s'entén sense perjudici de les accions, fins i tot civils, que assistisquen a l'administració o als administrats, per danys derivats de vicis ocults.  
4. La conservació de les obres d'urbanització serà responsabilitat de l'Ajuntament de Borriana des de la seua recepció, sent abans de l'urbanitzador, excepte la reparació de vicis constructius. Mancarà de validesa tot pacte o disposició que pretenga traslladar aquesta competència a persones privades, propietaris o associacions de propietaris, sense col·laboració i control públic o sense condicions o per temps indeterminat.  
  
5. La conservació de les obres d'urbanització es podrà realitzar per gestió directa o per gestió indirecta. En el cas de gestió indirecta, la contractació de la conservació de la urbanització es realitzarà de conformitat amb la legislació de contractes del sector públic. No obstant això, els administrats podran constituir i integrar-se voluntàriament en associacions privades de conservació de la urbanització, l'objecte de les quals siga la conservació de les obres públiques d'urbanització i el manteniment de serveis extraordinaris que siguen d'interés particular.  
  
Pròrrogues  
El termini d'execució del Programa serà susceptible de pròrrogues expresses, quan concórreguen circumstàncies excepcionals que les justifiquen, fins a un termini total addicional del termini màxim previst en l'art. 109.5 de la vigent LOTUP.  
L'urbanitzador, prèvia petició raonada i fundada, podrà sol·licitar a l'Ajuntament la pròrroga del termini abans estipulat, havent de presentar la sol·licitud amb almenys UN MES d'antelació respecte al venciment d'aquest.  
L'Ajuntament resoldrà el que siga procedent respecte d'aquesta petició en el termini d'UN MES. La falta de resolució expressa en el termini de TRES MESOS legitimarà l'urbanitzador per a entendre-la estimada per silenci positiu.  
  
8. Còmput dels terminis i desenvolupament anticipat de les actuacions  
Per al còmput dels terminis se seguirà el que es disposa en l'estipulació setena del Conveni i, subsidiàriament, el que es disposa en la Llei de règim jurídic de les administracions públiques i del procediment administratiu comú vigent en cada moment.  
L'urbanitzador, sense perjudici de la seua obligació d'anar complint les fases anteriorment estipulades, podrà anticipar el desenvolupament de qualssevol de les actuacions programades i fins i tot simultaniejar actuacions pròpies de fases posteriors, al temps de realitzar les anteriors.  
  
9. Relacions entre l'urbanitzador i els propietaris afectats  
9.1. Retribució a l'urbanitzador  
Són càrregues de la urbanització que tots els propietaris han de retribuir a l'urbanitzador: el cost de les obres programades necessàries, la redacció de projectes tècnics, els seus modificats o refosos, la direcció facultativa d'obra i instal·lacions, la direcció jurídica del procediment, les despeses de gestió i el benefici de l'urbanitzador expressats en l'article de la vigent LOTUP, relatiu a les càrregues d'urbanització del Programa en la categoria de càrregues fixes, així com les despeses de gestió de l'Ajuntament assenyalades en la Memòria de la Proposició juridicoeconòmica (d'ara en avant, la PJE).  
El pressupost de càrregues d'urbanització del present Programa comprén la totalitat dels costos abans esmentats i ha sigut desglossat en la Memòria de la PJE, a la qual ens remetem.  
Atés al fet que ens trobem davant d'una gestió per propietaris, atesa l'estructura dels terrenys, tal com disposa l'art. 143.5 de la vigent LOTUP, la promotora opta per la modalitat preferent de retribució en ESPÈCIE O TERRENYS, a falta de constitució de garantia per la totalitat de l'import del pagament en metàl·lic, en forma i termini, en la part no garantida. L'urbanitzador notificarà aquesta circumstància a l'administració i al propietari.  
9.2. Manera de materialitzar la retribució a l'urbanitzador  
En coherència amb el que s'ha exposat en l'apartat 9.1. del present Conveni i atenent el que disposa l'article 149 de la LOTUP.  
A) Pagament en metàl·lic  
Quan el propietari opte per la retribució a l'urbanitzador en metàl·lic, el pagament es materialitzarà mitjançant l'ingrés de l'import corresponent en el patrimoni de l'urbanitzador, segons el compte de liquidació i el pla de pagaments establit en la reparcel·lació, o aprovats posteriorment.  
Per al cobrament dels pagaments l'urbanitzador girarà quotes d'urbanització, prèvia autorització administrativa de cobrament. Aquesta s'instarà acompanyant les certificacions o factures justificatives i ha de ser resolta en el termini d'un mes. La falta de resolució expressa determinarà les responsabilitats que siguen procedents per a mantindre la indemnitat de l'urbanitzador.  
Les quotes d'urbanització es reportaran a mesura que l'urbanitzador presente davant l'administració les correlatives certificacions d'obra o factures justificatives. El cobrament anticipat d'inversions futures és possible en cas de gestió directa, però només tractant-se de despeses prèviament compromeses i que s'executen abans de sis mesos i sempre que s'haja inscrit la reparcel·lació en el registre de la propietat. En tot cas, abans de l'inici de les obres i després de l'aprovació de la reparcel·lació, podran girar-se quotes a compte del cost dels projectes i de les indemnitzacions, segons els documents de programació aprovats.  
  
Els canvis o suplements en la liquidació provisional requereixen audiència als afectats abans de la seua aprovació administrativa.  
Els requeriments de pagament de les quotes d'urbanització, de l'urbanitzador al propietari, establiran els terminis i revestiran les garanties legals exigibles per als actes de recaptació tributària en període voluntari. La falta de pagament en període voluntari determinarà el seu cobrament en via executiva; a aquest efecte, l'autorització per a executar garanties pot ser instada per l'urbanitzador a l'administració, la qual l'acordarà si escau.  
Les quotes impagades en període voluntari es cobraran executant la garantia presentada per a garantir la retribució en metàl·lic.  
L'administració, així que advertisca un excés en el cobrament de quotes d'urbanització, procedirà a suspendre'l i requerirà justificació a l'urbanitzador.  
En tot allò no previst en el present Conveni i en l'article 149 de la LOTUP, respecte del pagament de les quotes d'urbanització, regirà el que s'estableix en la legislació en matèria de tributs respecte del pagament i les actuacions i procediments de recaptació dels deutes tributaris.  
B) Pagament en espècie  
Quan el propietari opte per la retribució a l'urbanitzador en sòl, el pagament es realitzarà en el projecte de reparcel·lació, d'acord amb el coeficient de retribució establit en la Proposició juridicoeconòmica.  
  
C) Retribució a l'urbanitzador derivada d'un expedient de retaxació de càrregues  
En virtut del que es preveu en l'article 143.6 de l'actual LOTUP, les variacions en el cost de les obres per canvis no imputables a la responsabilitat de l'urbanitzador i degudament aprovats, que pogueren sobrevindre després de la reparcel·lació, es retribuiran en metàl·lic.  
En cas d'aprovar-se una futura retaxació de càrregues, l'urbanitzador es reserva el dret de sol·licitar, en qualsevol moment posterior, la pràctica de la corresponent afecció registral, en la quantia que aprove l'Administració actuant, fins a cobrir l'import total degut per compte de cada finca resultant. No obstant això, s'exceptua l'aplicació de la regla anterior respecte dels dèbits que l'adjudicatari de la finca de resultat tinga garantits.  
9.3. Relacions entre l'urbanitzador i els propietaris  
La relació entre els propietaris i l'urbanitzador atendrà les regles fixades en virtut del que s'estableix en els articles 139 a 142 de la vigent LOTUP.  
No obstant això, totes dues parts podran assolir els acords lícits que lliurement convinguen. Durant la vigència del Programa, l'Ajuntament de Borriana tutelarà amb imparcialitat els drets i deures de totes dues parts, d'acord amb el que s'estableix en la llei i en el vigent PAI.  
  
10. Càrregues d'urbanització  
Les càrregues d'urbanització resultants es plasmaran en el Projecte de reparcel·lació a fi de la seua aprovació i es determinarà, d'acord amb el coeficient de retribució determinat, de la retribució a l'urbanitzador.  
  
El total de les càrregues d'urbanització corresponent a la suma de les diferents partides detallades conegudes fins aquest moment és la derivada de l'acord d'aprovació definitiva del PAI i Projecte d'urbanització de l'àmbit que ens ocupa.  
Si, amb posterioritat a l'aprovació del Projecte de reparcel·lació, sorgiren càrregues variables noves, es retribuiran en metàl·lic, tal com estableix l'art. 143.6 de la LOTUP, estant, així mateix, conforme el que es preveu en els articles 147.5 i 149.4 de la LOTUP.  
D'altra banda, d'acord amb el que preveu l'article 145 de la vigent LOTUP, seran càrregues de l'actuació que afecten, si escau, de manera individualitzada a compte de la propietat de cada finca, i no imputables al programa d'actuació integrada, les següents:  
a) Els costos de descontaminació i neteja de sòl, en els termes previstos per la legislació ambiental aplicable.  
b) Els costos d'extinció de drets reals i aixecament de càrregues incompatibles amb el planejament, excepte les servituds predials.  
c) Els costos per rescissió de qualssevol drets, contractes o obligacions vinculades a les seues finques que disminuïsquen el seu valor en venda.  
d) Els costos de serveis de mediació, peritatge o arbitratge previstos en el programa d'actuació integrada reportats a instàncies d'un propietari individual, llevat que corresponguen a l'urbanitzador o al programa d'actuació integrada.  
  
  
  
11. Actualització de la retribució  
L'import màxim de les càrregues d'urbanització serà l'oferit en la Proposició juridicoeconòmica presentada, sense que puga ser modificada a l'alça, excepte els supòsits derivats de les condicions imposades per les administracions, degudament justificades i quantificades, com a causa expressa de retaxació de càrregues.  
  
12. Causes objectives de retaxació de càrregues. Procediment i efectes de la retaxació de càrregues  
Es consideren incloses en tot cas, com a causes objectives de retaxació de càrregues, el procediment per a la seua aprovació i els seus efectes venen establits en l'article 147 de la vigent LOTUP, que, en nom de la brevetat, donem per reproduïdes.  
  
13. Documentació que ha de presentar l'urbanitzador en cada certificació ordinària de càrregues d'urbanització per repercutir  
En aquest supòsit concret la modalitat de pagament, triada, si escau, pels propietaris, sobre la base del que es preveu en l'art. 143.5 de la LOTUP o en el cas futur d'una retaxació de càrregues, l'agent urbanitzador presentarà davant l'Administració actuant les certificacions parcials d'execució d'obra, emeses i subscrites pel director facultatiu d'aquestes obres, així com les despeses generals i altres conceptes repercutibles per a cada moment.  
En la liquidació individualitzada que l'urbanitzador notifique als propietaris haurà de desglossar-se la base imposable de la quota respecte dels tributs que, en cada cas, es reporten. A tal notificació s'acompanyarà còpia de la corresponent certificació parcial de les obres aprovada per l'Ajuntament.  
Respecte als requeriments de pagament de l'urbanitzador a cada propietari i, en cas de quotes impagades, se seguirà la regulació prevista pels apartats 5, 6, 7 i 8 de l'article 149 de la LOTUP.  
  
14. Garanties oferides per l'urbanitzador  
14.1 Garantia general d'execució  
D'acord amb el que es disposa en l'article 151 de la LOTUP, l'urbanitzador prestarà una garantia definitiva per import corresponent al 5 % de les càrregues d'urbanització previstes pel PAI, abans d'impostos.  
  
Per a la seua acceptació per aquest Ajuntament, les garanties de compliment de les obligacions urbanístiques es constituiran d'acord amb el que es preveu en l'article 150 de la vigent LOTUP.  
14.2 Garantia d'aportació a favor del propietari  
Atés que l'agent urbanitzador és titular del 93,12 % dels terrenys privatius de l'àmbit, realment es procedirà a una autoliquidació de les càrregues d'urbanització.  
No obstant això, per a la resta de la propietat, en cas que tinga dret a parcel·la mínima i no opte pagament en metàl·lic, en els termes previstos en art. 143.5 de la LOTUP, l'agent urbanitzador, en el termini d'un mes, comptador des de la declaració de la fermesa administrativa del Projecte de reparcel·lació, presentarà la garantia d'aportació a favor del propietari, prevista en l'article 152 de la LOTUP.  
  
15. Altres drets i deures de l'urbanitzador  
15.1 Facultats de l'urbanitzador  
L'urbanitzador podrà exercir les prerrogatives i facultats disposades en la LOTUP.  
L'atorgament de llicències municipals de parcel·lació i edificació requerirà audiència prèvia de l'urbanitzador per termini de deu dies. L'Ajuntament no podrà atorgar llicències de parcel·lació o edificació fins que el titular de la parcel·la haja contribuït proporcionalment a les càrregues de l'actuació o haja quedat garantida la urbanització d'aquesta parcel·la simultània, a la seua edificació.  
15.2 Responsabilitat de l'urbanitzador  
Els compromisos substantius de l'urbanitzador es concreten en la correcta execució del 100 % de les obres i instal·lacions previstes pel Projecte d'urbanització i/o infraestructures de subministraments, de conformitat amb les condicions de programació imposades i les quantitats aprovades o que finalment s'aprovaren.  
L'urbanitzador serà responsable dels danys causats als propietaris o a altres persones com a conseqüència de la seua activitat excepte quan aquells tingueren el seu origen en una ordre directa de l'Administració actuant o en compliment d'una condició imposada per aquesta. No es consideraran danys a tercers l'ocupació de terrenys per a l'execució de les obres previstes en el Projecte d'urbanització aprovat.  
15.3 Altres drets i deures de l'urbanitzador  
L'urbanitzador s'obliga al pagament de la taxa municipal per prestació de serveis urbanístics, que es deriven de la present gestió urbanística.  
  
16. Penalitats per incompliment  
16.1 Penalitats per incompliment  
L'urbanitzador està obligat a complir el contracte dins del termini total fixat per a la realització d'aquest, així com dels terminis parcials assenyalats.  
La constitució en mora de l'urbanitzador no requerirà intimació prèvia per part de l'Ajuntament de Borriana.  
Quan l'urbanitzador, per causes imputables a aquest, haguera incorregut en demora respecte al compliment del termini total, l'Ajuntament podrà optar indistintament per la resolució del contracte o per la imposició de les penalitats diàries laborables en la proporció de 0,20 euros per cada 1.000 euros de l'import de les càrregues del PAI abans d'impostos. Les mateixes prerrogatives tindrà l'Ajuntament en cas d'incompliment parcial de les obligacions del contracte.  
Cada vegada que les penalitats per demora assolisquen un múltiple del 10 per 100 de les càrregues del PAI, abans d'impostos, l'òrgan de contractació estarà facultat per a procedir a la seua resolució o acordar la continuïtat de la seua execució amb imposició de noves penalitats. L'Ajuntament tindrà la mateixa facultat respecte a l'incompliment per part del contractista dels terminis parcials quan la demora en el compliment d'aquells faça presumir raonadament la impossibilitat de complir el termini total.  
Les penalitats s'imposaran per acord plenari de l'Ajuntament de Borriana, amb audiència prèvia de l'AU, que serà immediatament executiu, i es faran efectives sobre la garantia prestada o deduïdes de les corresponents certificacions d'obra que hagen d'aprovar-se per al cobrament de les quotes d'urbanització.  
En els supòsits anteriors, si l'Ajuntament optara per la resolució del contracte, aquesta haurà de ser acordada pel Ple, sense un altre tràmit preceptiu que l'audiència de l'urbanitzador i, quan hi haja oposició per part d'aquest, el dictamen del Consell Jurídic Consultiu de la Comunitat Valenciana.  
16.2 Resolució de l'adjudicació  
Serà revocat l'encàrrec a l'urbanitzador quan incórrega en:  
Infraccions urbanístiques o mediambientals greus o molt greus, en relació amb l'àmbit programat.  
Obstaculització de l'exercici dels drets i deures urbanístics dels afectats per la programació o realització de pràctiques manifestament restrictives de la competència en el mercat immobiliari relacionades amb el programa d'actuació.  
Incompliment greu dels seus compromisos, falta de prestació de garanties o una altra infracció dels deures de l'urbanitzador directament imposats per la llei o estipulats amb caràcter essencial en el conveni de programació.  
Inactivitat injustificada de l'urbanitzador durant un període de sis mesos consecutius o nou d'alterns, excepte pròrroga expressa i justificada.  
Renúncia injustificada.  
Incapacitat legal sobrevinguda de l'urbanitzador per a l'acompliment de la seua tasca, d'acord amb la legislació de contractes del sector públic.  
a. Efectes  
L'acord de resolució comportarà, segons les causes concurrents, algun o diversos dels següents efectes:  
La confiscació de les garanties.  
La imposició de penalitats.  
La indemnització dels danys i perjudicis irrogats a l'administració o als afectats.  
La tramitació dels procediments declaratius de l'incompliment de deures urbanístics que siguen procedents.  
L'Administració, en resoldre l'adjudicació, podrà acordar que l'urbanitzador continue l'execució del Programa sota les seues mateixes condicions, durant el temps indispensable per a evitar perjudicis a l'interés públic.  
  
B. Procediment  
La resolució, quan siga procedent, serà acordada per l'Ajuntament, administració actuant, de conformitat amb el que s'estableix en l'article 162 i següents de la vigent LOTUP.  
c. Compensació als propietaris en supòsits de resolució del contracte entre l'administració i l'urbanitzador  
En cas que siga procedent la resolució del contracte entre l'Administració i l'urbanitzador per causes imputades a culpa o negligència de l'urbanitzador, els propietaris que hagen contribuït d'alguna manera a l'aixecament de les càrregues d'urbanització seran compensats d'acord amb la següent regla:  
La compensació serà a càrrec de l'urbanitzador, amb execució de les garanties d'execució que aquest haguera prestat d'acord amb aquest conveni.  
  
17. Modificacions del programa per decisió de l'administració  
17.1 Revocació del programa o suspensió  
L'urbanitzador tindrà dret a les compensacions dimanants de la legislació general de contractació administrativa si l'Administració acordara la revocació anticipada del Programa per causa no imputable a la conducta de l'urbanitzador, o quan l'inadequat exercici per l'Administració actuant de les seues potestats públiques impedisca el normal desenvolupament de l'actuació.  
Quan es produïsca la suspensió, tàcita o expressa, per l'Administració actuant, de les obres o actuacions necessàries per a la bona execució del programa durant termini superior a sis mesos, l'urbanitzador podrà sol·licitar la resolució anticipada de l'adjudicació, reclamant les compensacions que siguen procedents a favor seu.  
En tots els supòsits l'urbanitzador podrà exigir, des del mateix moment de la resolució administrativa i com a mesura provisional, la devolució de les garanties prestades, així com la cancel·lació de tots els efectes registrals que l'actuació haguera pogut produir en les seues propietats i drets afectats.  
17.2 Canvis introduïts per l'Administració  
Si, per raons justificades d'interés públic i abans que finalitze la vigència del Programa, l'Administració canviara de criteri respecte al planejament urbanístic en execució, respecte a les obres d'urbanització aprovades, a l'adjudicació o a qualssevol previsions d'aquest contracte, i si aquest canvi de criteri representara un increment del cost de les obres d'urbanització previstes superior al 20 per 100, l'urbanitzador tindrà dret a sol·licitar la resolució anticipada del Programa; tenint l'urbanitzador dret, si escau, a les compensacions econòmiques que pertocaren per aquesta causa.  
  
18. Conservació i recepció de les obres d'urbanització.  
De conformitat amb l'article 160.1 LOTUP, des de la recepció expressa de les obres o des que queden obertes a l'ús públic, quedaran en període de garantia durant DOTZE MESOS, en els quals l'urbanitzador respondrà dels defectes constructius que es manifesten.  
La conservació de les obres d'urbanització és responsabilitat de l'administració actuant des del moment mateix de la seua recepció definitiva, sense perjudici que aquesta reclame la reparació de vicis atribuïbles a l'urbanitzador.  
  
19. Simultaneïtat d'obres d'edificació i urbanització  
L'urbanitzador no podrà oposar-se al fet que s'executen de manera simultània la urbanització i les obres d'edificació en les parcel·les resultants, sempre que aquestes no dificulten o impedisquen l'obra d'urbanització; en qualsevol cas, el propietari haurà d'adoptar les mesures oportunes indicades per l'Administració.  
Serà requisit per a aquesta simultaneïtat estar al corrent, si escau, en el pagament de quotes d'urbanització de la parcel·la sobre la qual es pretenguen obres d'edificació.  
  
20. Interpretació de les clàusules del contracte  
S'entendrà per no posada qualsevol clàusula o condició que s'opose al que es disposa en l'acord plenari d'aprovació i adjudicació del Programa d'actuació integrada, a la vigent LOTUP i la LCSP, en el que resulte d'aplicació.  
En prova de conformitat amb les anteriors estipulacions, els compareixents, en la representació que exerceixen, ho subscriuen i signen.  
  
21. Condicionants requerits en virtut de l'acord plenari de l'Ajuntament de Borriana, adoptats en sessió ordinària de 02.07.2020  
  
A. En relació amb el projecte d'urbanització  
Amb caràcter previ a l'inici de les obres, el promotor haurà de presentar la planimetria del projecte d'urbanització i un projecte arqueològic que tinga en compte les següents consideracions efectuades per la Conselleria d'Educació, Investigació, Cultura i Esport (RE-14702):  
  
En els vials i rases de qualsevol tipus que afecten el solar, hauran de fer-se sondejos arqueològics manuals de quatre metres quadrats cadascun, separats 10 metres entre si.  
Les construccions com el transformador elèctric requeriran un sondeig arqueològic manual de quatre metres quadrats.  
En les zones en les quals no apareguen restes arqueològiques, les esmentades obres es faran amb seguiment arqueològic.  
En cas que apareguen restes, s'hauran d'excavar en extensió.  
En les parcel·les pròximes a la necròpoli andalusina, es faran sondejos aleatòriament de quatre metres quadrats cadascun, els sondejos seran manuals i només es podrà emprar maquinària pesant després d'haver confirmat el gruix del nivell de terra vegetal, sempre amb supervisió arqueològica, i sense afectar en cap cas els nivells arqueològics.  
Si apareguera la necròpoli s'haurà d'excavar en extensió.  
Mentre Eliseo Pla Ramírez, SL, no dispose de la classificació requerida per a executar les obres d'urbanització d'acord amb el plec de prescripcions tècniques del projecte d'urbanització (grup G ?vials i pistes-, subgrup 4, categoria 3), l'execució directa de les obres d'urbanització estarà supeditada a l'acreditació de la solvència tècnica i economicofinancera més avall assenyalades, podent així mateix contractar a aquest efecte l'empresari constructor, que així mateix haurà d'estar en disposició d'acreditar aquesta classificació o solvència economicofinancera i tècnica.  
En tot cas, l'urbanitzador gestionarà l'execució de l'obra pública en qualitat de promotor d'aquesta i respondrà del seu pagament i altres obligacions que legalment o contractualment haja assumit davant el contractista.  
Les relacions de l'urbanitzador amb l'empresari constructor o altres empresaris es regiran pels articles 156 i següents de la LOTUP.  
Per a acreditar la solvència tècnica i economicofinancera, s'exigeix la presentació a l'Ajuntament dels següents documents, que podran ser originals o còpies que tinguen caràcter d'autèntiques, d'acord amb la legislació de contractes vigent:  
  
Solvència econòmica i financera: s'exigeix que el volum de negocis mínim anual, referit al millor exercici dins dels tres últims disponibles en funció de les dates de constitució o d'inici d'activitats de l'empresari, siga igual o superior a 700.000,00 ?.  
Acreditació: comptes anuals aprovats i dipositats en el Registre Mercantil i declaració de l'empresari que indique el volum de negocis global de l'empresa. Els empresaris individuals no inscrits en el Registre Mercantil acreditaran el seu volum anual de negocis mitjançant els seus llibres d'inventaris i comptes anuals legalitzats pel Registre Mercantil.  
Solvència tècnica: s'exigeix la presentació d'una relació de les obres executades en el curs dels cinc últims anys, corresponents al mateix tipus o naturalesa al qual correspon l'objecte del contracte actual, avalades per certificats de bona execució, redactats en els termes de l'art. 88.1.a LCSP.  
  
B. En relació amb la transformació física i jurídica de les finques  
a) L'urbanitzador recaptarà dels corresponents registres (de la Propietat i Cadastre), tota la informació de les finques i titulars de drets i deures inclosos en l'actuació, amb vista a depurar les situacions jurídiques de les parcel·les aportades a la reparcel·lació i possibilitar l'emplaçament als propietaris afectats per a la seua participació en el Programa, amb caràcter previ a la redacció del projecte de reparcel·lació.  
  
b) A fi d'assegurar el pagament de les quotes d'urbanització en metàl·lic per part dels propietaris, serà aplicable el règim de garanties urbanístiques previst en els articles 150 i 153 LOTUP.  
c) L'urbanitzador presentarà el projecte de reparcel·lació per a la seua aprovació municipal, el qual descriurà les adjudicacions de les finques de resultat complint els requisits establits en la legislació urbanística i hipotecària per a permetre la inscripció del projecte de reparcel·lació en el resgistre de la propietat. Si formulara una reparcel·lació forçosa, l'urbanitzador haurà d'acreditar de manera fefaent les negociacions realitzades per a aconseguir una reparcel·lació voluntària i les raons de la impossibilitat d'aquesta.  
d) L'urbanitzador comunicarà a aquest Ajuntament en un termini màxim de 15 dies la inscripció del projecte de reparcel·lació en el resgistre de la propietat, adjuntant la corresponent certificació acreditativa d'això.  
e) L'urbanitzador haurà de presentar en les certificacions d'obra el document en el qual es reflectisca la quantia per la qual es passa la certificació i percentatge d'obra executat respecte al total d'aquesta, signada per l'urbanitzador, empresa constructora i director/s de l'obra.  
  
Les liquidacions de les quotes d'urbanització dirigides als propietaris hauran de reunir els següents requisits formals:  
Individualització de les quantitats corresponents a cada destinatari per parcel·la en l'àmbit.  
Hauran d'incloure de manera desglossada la base imposable de cada quota respecte de l'impost o impostos que, si escau, es reporten.  
  
Hauran d'establir els terminis i revestiran les garanties legals exigibles per als actes de recaptació tributària en període voluntari.  
Adjuntaran el text íntegre de la resolució administrativa aprovatòria de la certificació d'obres i de l'autorització del cobrament de la quota.  
  
f) L'urbanitzador estarà obligat a cancel·lar, amb càrrec a les seues despeses generals, les afeccions registrals de les parcel·les adjudicades al pagament de les quotes d'urbanització en metàl·lic, una vegada que s'hagen entregat les obres d'urbanització a l'Administració i el propietari haja satisfet els pagaments corresponents.  
g) L'urbanitzador haurà de disposar d'una adreça electrònica per a l'avís de qualsevol notificació del procediment.  
L'incompliment greu de les obligacions exposades serà causa de remoció de l'urbanitzador de les seues funcions, amb les conseqüències objectives previstes en l'article 165 LOTUP.  
  
C. En relació amb el compliment del contracte per l'urbanitzador i recepció de les obres  
A la vista dels informes de les companyies subministradores, s'adverteix que no seran admesos per l'Ajuntament supòsits de retaxació de càrregues basats en eventuals manques o omissions de les xarxes de serveis previstos respecte a les que definitivament s'implanten i justifiquen en el projecte.  
A l'empara de les previsions de despeses generals de contracta i dels costos indirectes inherents a les partides o unitats d'obra del projecte, l'Ajuntament designarà la corresponent assistència tècnica a la direcció de les obres, amb la finalitat de garantir el correcte compliment de les condicions de la seua execució. Aquesta assistència tècnica serà seleccionada per aquesta administració, a proposta de l'urbanitzador, sent el seu cost per compte d'aquest últim, segons el procediment que oportunament s'establisca. El concurs d'aquesta assistència tècnica serà efectiu a partir de l'acta de comprovació del replanteig.  
El contracte s'entendrà complit amb motiu de l'adequada execució de la totalitat de les prestacions incloses en aquest, i s'extingirà una vegada l'Ajuntament haja aprovat el compte de liquidació definitiva del projecte de reparcel·lació de l'àmbit del Programa d'actuació integrada i l'urbanitzador haja acreditat, per a aquells propietaris que hagen complit la seua obligació de pagament de les quotes d'urbanització, haver cancel·lat les afeccions registrals de les seues parcel·les adjudicades.  
  
Una vegada finalitzades les obres d'urbanització, l'urbanitzador realitzarà oferiment formal a l'Ajuntament de la recepció de les obres d'urbanització, prèvia remissió per l'urbanitzador de totes les certificacions d'obres, les factures emeses per l'empresari constructor, si escau, i la documentació que justifique el pagament efectiu de les obres.  
En tot cas, la recepció de les obres exigirà un acte formal i positiu dins del termini regulat en la legislació de contractació pública. A l'acte de recepció assistiran, en tot cas, un facultatiu designat per l'Ajuntament, el facultatiu encarregat de la direcció de les obres, l'urbanitzador i el contractista, tots dos assistits, si ho estimen oportú, per un facultatiu.  
La documentació mínima que l'urbanitzador ha d'aportar quan sol·licite la recepció de les obres d'urbanització serà la següent:  
Certificat final d'obra subscrit per la direcció facultativa, juntament amb pressupost i plànols finals d'obra en paper i suport digital (en obert).  
Informes de conformitat de les instal·lacions per part de les diferents companyies subministradores (telefonia, subministrament d'energia elèctrica/gas, aigua potable?).  
Informes de prova i posada en marxa de les instal·lacions de bombament, fonts, enllumenat, impulsions i altres equips elèctrics, mecànics o hidràulics que continga l'obra, i el manteniment dels quals competisca a l'Ajuntament o a alguna contracta municipal; acompanyant els documents necessaris, degudament diligenciats pels organismes competents, per a la contractació dels serveis corresponents amb les companyies subministradores.  
Informe final de l'assistència tècnica, que inclourà l'informe d'inspecció de canalitzacions (proves de càrrega i de pressió, càmera TV en clavegueram) i el d'assajos i control de qualitat de l'obra; i que dictamine, entre altres consideracions, l'adequació i idoneïtat de les obres.  
  
Acreditació de la materialització física sobre el terreny de les parcel·les resultants, marcant la seua partió definitiva mitjançant les corresponents fites i marques, acompanyada de plànol parcel·lari definitiu i comprovat després de l'execució de les obres d'urbanització, en paper i format dwg.  
  
D. En relació amb les prerrogatives de l'ajuntament (en referència als articles 116 i 134 de la LOTUP)  
L'Ajuntament té totes les prerrogatives que, en general, reconeix la legislació de contractes del sector públic, entre aquestes, les d'interpretar el contracte actual administratiu especial, resoldre els dubtes que oferisca el seu compliment, modificar els termes de l'adjudicació per causes imprevistes que siguen d'interés públic, acordar la seua resolució i determinar els efectes d'aquesta, de conformitat amb les causes, procediment i efectes establits en la LOTUP.  
Les funcions d'autoritat que corresponen a aquest Ajuntament com a administració actuant són indelegables. L'exercici de potestats que tinguen incidència o puguen limitar els drets dels propietaris del sòl només podrà ser realitzat per l'Administració i en cap cas per l'urbanitzador, que ha de requerir d'aquella l'adopció de les decisions administratives.  
  
El que s'ha assenyalat no exclou que els requeriments i notificacions degudament efectuats per l'urbanitzador als propietaris, d'acord amb el que s'estipula en l'article 116.3 LOTUP, produïsquen els efectes expressament previstos per la normativa vigent.  
  
E. ANNEX - PJE aprovada 02.07.2020  
   
Per l'Ajt. de Borriana: l'alcaldessa - presidenta: M. José Safont Melchor; la secretària general: Iluminada M. Blay Fomas. Per la promotora - agent urbanitzador: Eliseo Pla Caldés, Eliseo Pla Ramírez, SL.